《大江》
宋代·李复

西南水会大江出，万里奔激瞿塘开。
神宫龙府云雾暗，涡转峡盘天地回。
岷山发源四渎长，庐峰白浪九道来。
刳舟济涉万世赖，积金覆舟吁可哀。

作者简介：宋京兆府长安人，字履中，世称潏水先生。神宗元丰二年进士。尝师张载。喜言兵事，于书无所不读，工诗文。累官中大夫、集贤殿修撰。徽宗崇宁中，为熙河转运使，以议边事不合罢。金兵入关中，起知秦州，空城无兵，遂遇害。有《潏水集》。